**Genesis** é unha banda inglesa de rock progresivo formado no Charterhouse School, en Godalming, Surrey, no ano 1967. A formación máis exitosa do grupo estivo formada polo teclista Tony Banks, o baixista/guitarrista Mike Rutherford e o batería/vocalista Phil Collins. A formación dos anos 70, co vocalista Peter Gabriel e o guitarrista Steve Hackett, estivo entre as pioneiras do rock progresivo.

O grupo foi formado por cinco alumnos de Charterhouse, Banks, Rutherford, Gabriel, e Anthony Phillips, e bautizado polo antigo alumno da escola Jonathan King, quen conseguiu que gravasen varios sinxelos e o seu álbum de estrea *From Genesis to Revelation* en 1968. Tras separarse de King, a banda comezou a xirar, fichou por Charisma Records e converteuse nun grupo de rock progresivo co álbum *Trespass* (1970). Tras a marcha de Phillips, Genesis recrutou a Collins e a Hackett e gravou *Nursery Cryme* (1971). Os seus concertos comezaron a mostrar os disfraces e interpretacións teatrais de Gabriel. *Foxtrot* (1972) foi o seu primeiro éxito no Reino Unido e *Selling England by the Pound* (1973) acadou o número 3 nese país, contando co seu primeiro sinxelo en entrar nas listas británicas, "I Know What I Like (In Your Wardrobe)". O álbum conceptual *The Lamb Lies Down on Broadway* (1974) foi promocionado cunha xira transatlántica e unha elaborada escenografía, antes de que Gabriel deixase o grupo.

Collins asumiu as tarefas de vocalista principal, e o grupo publicou *A Trick of the Tail* e *Wind & Wuthering* (ámbolos dous en 1976) cun grande éxito. Hackett deixou Genesis en 1977, reducindo a banda a Banks, Rutherford, e Collins. O seu noveno álbum de estudio, *...And Then There Were Three...* (1978), contén o primeiro grande éxito de Genesis, "Follow You Follow Me". Os seus seguintes cinco traballos tamén foron exitosos. Collins deixou Genesis en 1996, e Banks e Rutherford substituírono por Ray Wilson, que apareceu no seu derradeiro álbum, *Calling All Stations* (1997). O fracaso comercial do álbum levou a que a banda entrase en hiato. Banks, Rutherford e Collins reuníronse para a xira *Turn It On Again Tour* en 2007, e novamente en 2021 para a *The Last Domino? Tour*.

Con entre 100 e 150 millóns de álbums vendidos en todo o mundo, Genesis é un dos artistas musicais con máis vendas. A súa discografía inclúe 15 álbums de estudio e 6 álbums ao vivo. A banda gañou numerosos premios (incluído un Grammy a mellor video musical conceptual por "Land of Confusion") e inspirou a moitas bandas tributo que recrean os espectáculos de Genesis de varias etapas da súa carreira. En 2010, Genesis foi incluído no Salón da Fama del Rock and Roll.

Discografía
-----------

### Álbums

| Álbum | Ano | Selo |
| --- | --- | --- |
| *From Genesis to Revelation* | 1969 | Decca Records |
| *Trespass* | 1970 | Charisma Records |
| *Nursery Cryme* | 1971 | Charisma Records |
| *Foxtrot* | 1972 | Charisma Records |
| *Selling England by the Pound* | 1973 | Charisma Records |
| *The Lamb Lies Down on Broadway* | 1974 | Charisma Records |
| *A Trick of the Tail* | 1976 | Charisma Records, Atco Records |
| *Wind & Wuthering* | 1976 | Charisma Records, Atco Records |
| *...And Then There Were Three...* | 1978 | Charisma Records, Atlantic Records |
| *Duke* | 1980 | Charisma Records, Atlantic Records |
| *Abacab* | 1981 | Charisma Records, Atlantic Records |
| *Genesis* | 1985 | Charisma Records/Virgin Records, Atlantic Records |
| *Invisible Touch* | 1986 | Charisma Records/Virgin Records, Atlantic Records |
| *We Can't Dance* | 1991 | Virgin Records, Atlantic Records |
| *Calling All Stations* | 1997 | Virgin Records, Atlantic Records |

Notas
-----

1. 1 2  "Genesis Biography, Songs, & Albums". *AllMusic* (en inglés). Consultado o 2022-12-01.
2. ↑  Greene, Andy (2021-09-21). "Genesis 'Turn It on Again' at Emotional Reunion Tour Launch in Birmingham". *Rolling Stone* (en inglés). Consultado o 2022-12-01.
3. ↑  "Genesis News Com [it]: Genesis - The Last Domino? Tour 2021 / 2022 - all dates". *www.genesis-news.com*. Consultado o 2022-12-01.
4. ↑  "Genesis". *www.rockhall.com*. Consultado o 2022-12-01.

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q151012
* WorldCat
* VIAF: 133623541
* AllMusic: mn0000199995
* BNF: 139036653
* BRE: 3894124
* Discogs: 124506
* EBID: ID
* Europeana: ID
* GEC: 0247566
* Genius: Genesis
* GND: 2124071-1
* IMDb: nm1949500
* ISNI: 0000 0001 1530 1250
* LCCN: n82104295
* MetroLyrics: ID
* MusicBrainz: ID
* NKC: xx0018311
* NLA: 35129924
* Songkick: 137873
* SUDOC: 02722788X
* TESF: genesis
* Treccani: genesis

 |